Tkellimna fuq l-iffriżar. Alternattiva Demokratika qed tgħid li min għal raġunijiet ta' kuxjenza ma jaqbilx mal-iffriżar għandu jkollu d-dritt li juża l-IVF mingħajr iffriżar (opt-out etiku). Għandu jagħti struzzjonijiet lil konsulenti f'dan is-sens. Ovvjament il-konsulenti ser ikollhom diffikultá għax mhux trattament faċli. Min jaċċetta l-iffriżar għandu ftit inqas diffikultajiet imma għandu ukoll responsabbiltá dwar x'ser jagħmel bl-embrijuni li eventwalment jiffurmaw. Li dawn jintużaw mill-koppja stess li tkun ipproduċiethom hi l-iktar soluzzjoni faċli. F'każ li jiġri hekk ma naħsibx li jkun hemm xi diffikultá. Anzi naħseb li tkun is-soluzzjoni idejali. Il-problemi jibdew f'każ li l-embrijuni li qed jiffurmaw u li qegħdin fil-friża għal xi raġuni (tkun xi tkun) ma jintużawx. Il-Gvern fl-abbozz ta' liġi qed jgħid li wara ħames snin dawn ikunu jistgħu jingħataw għall adozzjoni. Il-proposta dwar l-adozzjoni tal-embrijuni mhiex proposta originali. Kienet saret f'rapport ta' kumitat parlamentari li kien tmexxa mill-ħabib tiegħi t-Tabib Jean-Pierre Farrugia li kien mexxa kumitat parlamentari magħżul (Select Committee) dwar l-IVF fl-2010. Il-Membri Parlamentari l-ohra fil-kumitat kienu t-tobba Michael Farrugia (illum Ministru) u Frans Agius (MP minn Haż-Zabbar) Din hi proposta li hi tajba fuq il-karta imma fil-prattika ftit tista' taħdem għax min irid jaddotta m'hux qed jistenna l-IVF. Min imur għall-IVF jagħmel dan għax ikun jixtieq li l-wild ikun ġenetikament parti minnu. Naħseb li hi preferibbli addozzjoni normali milli addozzjoni mill- tal-IVF għax tkun inqas problematika. Allura jkun iktar għaqli li l-koppji li jagħmlu użu mill-IVF jerfgħu huma stess ir-responsabbiltá sħiħa għall-embrijuni li qed jiffurmaw u li jitqegħdu fil-freezer. Dan minnu innifsu jnaqqas il-problema ta' kumulu ta' embrijuni li qed jiffurmaw fil- Dan ovvjament ma jsolvix kull problema għax dejjem ser jibqa' każi li dwarhom ma jkunx hemm qbil. Hu meħtieġ diskussjoni iktar fit-tul dwar x'jiġri mill-embrijuni qed jiffurmaw u li jitħallew fil- Il-Gvern qed jgħaġġel iżżejjed. Hemm bżonn jieqaf ftit iktar u jisma'. L-abbozz jista' jtejbu. : (4) Surrogacy: sostituzzjoni tal-omm naturali